এই সপ্তাহে আবারও ১৫+ আরবান টিআরপি তালিকায় সেরার সেরা ‘করুণাময়ী রাণী রাসমণি’ (১১.৭)। করুণার মৃত্যু ও সেই সংক্রান্ত এপিসোডগুলি যেমন প্রচুর ভিউয়ারশিপ বাড়িয়েছে আগের সপ্তাহ থেকেই, সেই ট্রেন্ড এখনও চলছে। সম্ভবত এই ট্রেন্ড আগামী বেশ কয়েক সপ্তাহ চলবে কারণ এর পরে যে ট্র্যাকটি শুরু হতে চলেছে তা হল মথুর ও জগদম্বার বিয়ে, যা একটি ঐতিহাসিক ঘটনা। 
কিন্তু দর্শকের প্রিয় ‘কৃষ্ণকলি’ খুব একটা পিছিয়ে নেই। ১১.৩ রেটিং নিয়ে রয়েছে দ্বিতীয় স্থানে। তৃতীয় স্থানে রয়েছে দর্শকের ফেভারিট আর এক কন্যা— ‘জয়ী’ (৯.৯)। এছাড়া এই সপ্তাহে সেরা পাঁচ তালিকার চতুর্থ স্থানে রয়েছে ‘দেবী চৌধুরাণী’ (৯.০) ও পঞ্চম স্থানে রয়েছে ‘জয় বাবা লোকনাথ’ (৮.৫)। 
এই সপ্তাহে আবারও একই রেটিং নিয়ে একই স্থানে রয়েছে দু’টি ধারাবাহিক— ‘বকুলকথা’ ও ‘ফাগুন বউ’ (৭.৮)। অর্থাৎ একটি স্টার জলসা-র ধারাবাহিক ও একটি জি বাংলা-র ধারাবাহিক। নীচে রইল এই সপ্তাহের বাকি ধারাবাহিকগুলির রেটিং— 
ষষ্ঠ— ‘বকুলকথা’ ও ‘ফাগুন বউ’ (৭.৮)
সপ্তম— ‘কে আপন কে পর’ (৭.৭)
অষ্টম— ‘নকশিকাঁথা’ (৭.৬)
নবম— ‘ইরাবতীর চুপকথা’ (৭.৪)
দশম— ‘রানু পেল লটারি’ (৬.১)